**Konsta Hirvonen** (s. 1. marraskuuta 2000 Vantaa) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan keskushyökkääjä, mutta Hirvonen osaa pelata myös laidassa. Hän on pelannut myös yhden ottelun puolustajana.

Ura
---

### Seuraura

Hirvonen on Etelä-Vantaan Urheilijoiden kasvatti. Hän siirtyi C-juniori-ikäisenä Espoo Bluesiin. Hirvonen toimi kaudella 2015–2016 seuran C-nuorten varakapteenina. Hän voitti koko C-nuorten SM-karsintojen pistepörssin tehoilla 15+19=34. Hirvonen siirtyi kuitenkin kesken kauden Helsingin IFK:hon. Hän teki C-nuorten SM-sarjan runkosarjassa yhteensä tehot 20+28=48, joilla Hirvonen sijoittui sarjan pistepörssissä kuudenneksi. Hirvonen voitti kauden päätteeksi C-nuorten Suomenmestaruuden. Hänet palkittiin sarjan parhaana hyökkääjänä Sami Kapanen -palkinnolla ja valittiin tähdistökentälliseen.

Kauden 2017–2018 Hirvonen pelasi suurimmaksi osaksi HIFK:n A-nuorissa, jossa hän voitti kauden päätteeksi SM-pronssia. Hirvonen vahvisti myös seuran B-nuoria, jossa hän voitti Suomenmestaruuden. Kaudella 2018–2019 Hirvonen oli HIFK:n A-nuorten neljänneksi paras pistemies tehoilla 10+21=31.

Huhtikuussa 2019 Hirvonen teki kaksivuotisen ja kaksisuuntaisen KHL-sopimuksen Jokereiden kanssa. Hänet nimettiin kaudeksi 2019–2020 seuran farmijoukkueen, Mestis-joukkue Kiekko-Vantaan vahvuuteen. Hirvoselle avautui kuitenkin paikka Jokereiden KHL-vahvuudesta jo harjoituskaudella, kun joukkueesta olivat loukkaantumisten vuoksi sivussa Veli-Matti Savinainen, Brian O’Neill, Mika Niemi ja Ahti Oksanen. Hän teki KHL-debyyttinsä runkosarjan avauskierroksella 3. syyskuuta 2019 Avangard Omskia vastaan. Hirvonen merkittiin Jokereiden nelosketjun oikeaan laitaan Matias Myttysen ja Antti Pihlströmin viereen. Hänestä tuli joukkueen seurahistorian ensimmäinen 2000-luvulla syntynyt pelaaja. Hirvonen sai ottelussa jääaikaa 8.09 minuuttia ja hän keräsi teholukeman –1. Hirvonen pelasi kauden aikana viisi KHL-ottelua ilman tehopisteitä. Joulukuussa 2019 Jokerit lainasi hänet kahden ottelun ajaksi SM-liigajoukkue Jukureiden riveihin paikkaamaan alle 20-vuotiaiden maajoukkueessa pelanneiden ja loukkaantumisten jättämiä aukkoja. Hirvosesta tuli Jokereiden KHL-historian ensimmäinen SM-liigaan lainattu pelaaja, kun SM-liigaseurojen välinen sopimus kieltää yhteistyö Jokereiden kanssa purettiin aiemmin syksyllä. Suurimman osan kaudestaan hän pelasi kuitenkin Kiekko-Vantaassa, jossa Hirvosen tulokaskausi toi 30 runkosarjaottelussa tehot 4+9=13. Hän pelasi myös yhden playoff-ottelun Jokereiden A-nuorissa.

Jokerit nimesi Hirvosen huhtikuussa 2020 jälleen Kiekko-Vantaan Mestis-joukkueen vahvuuteen kaudeksi 2020–2021. Hän pelasi siellä suurimman osan kaudestaan ja teki runkosarjassa 27 ottelussa tehot 3+6=9. Pudotuspeleissä Hirvonen teki viidessä ottelussa tehot 3+1=4 ja hän jakoi joukkueensa sisäisen maalipörssin voiton Juuso Perttilän kanssa. Hirvonen pelasi kauden aikana KHL:ssä neljä runkosarjaottelua ilman tehopisteitä.

Hirvonen siirtyi kaudeksi 2021–2022 kaksivuotisella sopimuksella SM-liigajoukkue Pelicansiin. Joukkuetta valmentaa hänelle Suomen juniorimaajoukkueista tuttu Tommi Niemelä. Hirvosen rooli jäi lopulta varsin pieneksi ja hänellä oli vaikeuksia mahtua Pelicansin kokoonpanoon. Hirvonen pelasi siellä 23 runkosarjaottelua tehopistein 1+1=2. Hän teki liigauransa avausmaalin kauden kymmenennessä ottelussaan 20. marraskuuta 2021 Kalevan Palloa vastaan. Hirvosen osuma jäi Pelicansin 4–1-voittoon päättyneen ottelun voittomaaliksi. Hän keräsi ottelusta teholukeman +2. Petri Engman valitsi Hirvosen ottelun Alumnien tähtien ykköstähdeksi. Hän pelasi lähes puolet kaudestaan lainalla Mestis-joukkue Heinolan Peliitoissa. Kaudella 2022–2023 Hirvonen pelasi SM-liigassa 40 runkosarjaottelua tehopistein 3+5=8 ja 18 playoff-ottelua tehopistein 1+2=3. Hän teki liigauransa ensimmäisen playoff-maalin kolmannessa finaaliottelussa 22. huhtikuuta 2023 vieraissa Tapparaa vastaan. Hirvosen osuma jäi Pelicansin 1–4-voittoon päättyneen ottelun voittomaaliksi ja se kavensi ottelusarjan 1–2:een. Tappara vei lopulta kuitenkin Suomenmestaruuden otteluvoitoin 4–1, kun taas Hirvonen voitti Pelicansissa SM-hopeaa. Kesäkuussa 2023 hän teki seuran kanssa kaksivuotisen jatkosopimuksen.

### Maajoukkueura

Hirvonen pelasi alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Hirvonen pelasi myös World U-17 Hockey Challengessa vuonna 2016 sekä nuorten olympialaissa, Lillehammerissa vuonna 2016. Yhteensä hän on pelannut 15 nuorten ja 52 poikien maaottelua.

Pelityyli
---------

Hirvosen aiemman seuran Jokereiden silloisen GM ja pääomistaja Jari Kurrin mukaan hän on luotettava kahteen suuntaan vahvasti pelaava monipuolinen hyökkääjä. Hirvosta Kiekko-Vantaassa valmentaneen Mika Niskasen mukaan hän on äärimmäisen urheilullinen ja pyyteettömästi töitä joukkue edellä kahteen suuntaan tekevä pelaaja. Niskasen mukaan Hirvonen hoitaa ruutunsa aina ja hänet voi laittaa jäälle missä tilanteessa tahansa.

Hirvonen on maininnut esikuvakseen Mikael Granlundin.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | HIFK | A-SM | 14 | 1 | 0 | 1 | 0 | 7 | 0 | 0 | 0 | 0 |
| 2017–2018 | HIFK | A-SM | 48 | 11 | 13 | 24 | 6 | 11 | 0 | 0 | 0 | 2 | U18 | 7 | 2 | 2 | 4 | 4 |
| 2018–2019 | HIFK | A-SM | 43 | 10 | 21 | 31 | 8 | 4 | 0 | 0 | 0 | 0 |
| 2019–2020 | Jokerit | A-SM | – | – | – | – | – | 1 | 0 | 1 | 1 | 0 |
|  | Jokerit | KHL | 5 | 0 | 0 | 0 | 0 | – | – | – | – | – |
|  | Kiekko-Vantaa | Mestis | 30 | 4 | 9 | 13 | 10 | – | – | – | – | – |
|  | Jukurit | SM-liiga | 2 | 0 | 0 | 0 | 4 | – | – | – | – | – |
| 2020–2021 | Jokerit | KHL | 4 | 0 | 0 | 0 | 0 | – | – | – | – | – |
|  | Kiekko-Vantaa | Mestis | 27 | 3 | 6 | 9 | 18 | 5 | 3 | 1 | 4 | 2 |
| 2021–2022 | Pelicans | SM-liiga | 23 | 1 | 1 | 2 | 2 | – | – | – | – | – |
|  | Peliitat | Mestis | 20 | 5 | 7 | 12 | 8 | – | – | – | – | – |
| 2022–2023 | Pelicans | SM-liiga | 40 | 3 | 5 | 8 | 8 | 18 | 1 | 2 | 3 | 0 |
|  | Peliitat | Mestis | 1 | 0 | 0 | 0 | 0 | – | – | – | – | – |
| 3 kautta | yhteensä | SM-liiga | 65 | 4 | 6 | 10 | 14 | 18 | 1 | 2 | 3 | 0 |
| 2 kautta | yhteensä | KHL | 9 | 0 | 0 | 0 | 0 | – | – | – | – | – |
| 4 kautta | yhteensä | Mestis | 78 | 12 | 22 | 34 | 36 | 5 | 3 | 1 | 4 | 2 |

Lähteet
-------

* Konsta Hirvonen The Internet Hockey Databasessa (englanniksi)
* Konsta Hirvonen Eurohockey-sivustolla (englanniksi)
* Konsta Hirvonen *Elite Prospects*. Everysport Media Group AB.  (englanniksi)

### Viitteet

1. 1 2  Hirvoselle, Perssonille ja Salmiselle jatkosopimukset *pelicans.fi*.  2.6.2023. Lahden Pelicans Oy. Viitattu 8.7.2023.
2. ↑  Kollit *facebook.com*.  11.10.2017. HIFK Ishockey rf. Viitattu 2.2.2021.
3. ↑  Konsta Hirvonen maaliskuun Kuningaslohi *kiekko-vantaa.fi*.  2.4.2021. Kiekko-Vantaa Hockey Oy. Viitattu 13.4.2021.
4. ↑  Joulukalenteri – 14. luukku *kiekko-vantaa.fi*.  14.12.2020. Kiekko-Vantaa Hockey Oy. Viitattu 13.4.2021.
5. 1 2 3 4 5 6 7  Konsta Hirvonen *Elite Prospects*. Everysport Media Group AB.  (englanniksi)
6. ↑  Kantoluoto, Veeti: Puolustajan tontille hypännyt Konsta Hirvonen suoritti vahvasti TPS-voitossa: "Mielestäni oli ihan mukiinmenevä suoritus" *Jatkoaika.com*.  24.2.2023. Jatkoaika r.y. Viitattu 8.7.2023.
7. 1 2  Hildén, Joni: HIFK:n Konsta Hirvonen tähtää Granlundin jalanjäljille: "NHL on tosi iso unelma ja sitä kohti tehdään töitä" *leijonat.fi*.  18.2.2019. Suomen Jääkiekkoliitto – Finlands Ishockeyförbund ry. Viitattu 3.9.2019.
8. ↑  Elite Prospects - U16 SM-sarja Q Stats 2015-2016 *eliteprospects.com*. Everysport Media Group AB. Viitattu 3.9.2019. (englanniksi)
9. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 3.9.2019. (englanniksi)
10. ↑  Elite Prospects - HIFK U20 *eliteprospects.com*. Everysport Media Group AB. Viitattu 3.9.2019. (englanniksi)
11. 1 2  Ahti Oksanen vahvistamaan hyökkäystä *Jokerit.com*.  1.4.2019. Jokerit Hockey Club Oy.  Arkistoitu 18.7.2019. Viitattu 3.9.2019.
12. ↑  Roivas, Mikko: Kiekko-Vantaalle lukuisia pelaajasopimuksia - Leppänen ja Niskanen jatkavat *Jatkoaika.com*.  26.4.2019. Jatkoaika r.y. Viitattu 3.9.2019.
13. ↑  Miettinen, Miska: Jokerien kausi KHL:ssä pääsee vauhtiin – Pikkuleijonien maailmanmestari tekee heti historiaa *suomikiekko.com*.  3.9.2019. Nordic Sport Media. Viitattu 3.9.2019.
14. ↑  Game summary: Jokerit - Avangard : Kontinental Hockey League (KHL) *en.khl.ru*.  3.9.2019. KHL. Viitattu 3.9.2019. (englanniksi)
15. ↑  Lahtinen, Matias: Jokerit lainasi pelaajansa Liigaan KHL-historiansa ensimmäisen kerran – Konsta Hirvonen edustaa Jukureita kahdessa pelissä *Jatkoaika.com*.  17.12.2019. Jatkoaika r.y. Viitattu 24.12.2019.
16. 1 2  Nämä Jokereiden sopimuspelaajat ensi kaudella Kiekko-Vantaassa *kiekko-vantaa.fi*.  21.4.2020. Kiekko-Vantaa Hockey Oy. Viitattu 11.5.2020.
17. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 13.4.2021. (englanniksi)
18. ↑  Luhtakallio, Toni: Pelicans haali nuoria lupauksia muista seuroista − myös omille kasvateille jatkoa *Jatkoaika.com*.  15.4.2021. Jatkoaika r.y. Viitattu 21.4.2021.
19. ↑  Määttä, Arto: Pelicansin pelaaja-arviot 2021−22: Pelicans oli liikaa kärkipelaajiensa varassa, vaikka potentiaalia kokoonpanossa oli riittävästi *Jatkoaika.com*.  4.4.2022. Jatkoaika r.y. Viitattu 3.5.2022.
20. ↑  Pelicans - Kalpa, 20.11.2021 *liiga.fi*.  20.11.2021. Jääkiekon SM-liiga Oy. Viitattu 24.11.2021.
21. ↑  Tappara - Pelicans, 22.4.2023 *liiga.fi*.  22.4.2023. Jääkiekon SM-liiga Oy. Viitattu 4.7.2023.

Pelicans – SM-liiga
3 Utunen (**A**) |
8 Junkkari |
12 Hämäläinen (**A**) |
18 Roine (**C**) |
19 Killinen |
20 Hirvonen |
41 Nikkilä |
55 Riihinen |
60 Käyhkö |
62 Enlund |
65 Salminen |
67 Haatanen |
70 Patrikainen |
71 Tukiainen |
74 Kiiskinen |
78 Persson |
91 Vilén |
97 Jämsen |
-- Horký |
-- Jordán |
-- Král |
-- Kiljunen |
-- Niemelä |
-- Puutio  

Valmentajat Niemelä – Yli-Junnila – Silander – Pasuri – Nakari – Kärki